
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4667 

Καθορισμός των ορίων του αιγιαλού και δημιουργία ζώνης 
παραλίας στη θέση ΒΑΤΕΡΑ, Κοινότητας ΒρΙσας, νή¬ 
σου Λέσβου, Νομού Λέσβου. Ενδιαφερόμενη η Κοινό¬ 
τητα ΒρΙσας. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας» όπως τροποποι¬ 
ήθηκαν και συμπληρώθηκαν με τις διατάξεις: α) Του άρθρ. 
13 του Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 τ.Β') κοινής απόφασης των 
Υπουργών Προεδρίας Κυβερνήσεως και Οικονομικών, 
Αναμόρφωση Συλλογικών Οργάνων Γνωμοδοτικής και 
Αποφασιστικής Αρμοδιότητας του Υπουργείου Οικονομι¬ 
κών». 

3. Την από 19.3.1993 Έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας, που καθόρισε τα όρια του αιγιαλού και της πα¬ 
ραλίας στην περιοχή ΒΑΤΕΡΑ, Κοινότητας ΒρΙσας, νήσρυ 
Λέσβου, Νομού Λέσβου, ενδιαφερόμενη η Κοινότητα Βρί- 
σας και το από Οκτώβριο 1992 Τοπογραφικό Διάγραμμα, 
(σε τρία φύλλλα), με κλίμακα 1:500, του Χαραλάμπου Ε. 
Κρικλάνη, Τοπογράφου Μηχανικού, που ελέχθηκε την 

10.3.1993 για την ακρίβεια της αποτύπωσης, από την 
Άννα Αναγνώστου, Πολιτικό Μηχανικό της Δ.Τ.Υ. Νομού 
Λέσβου και θεωρήθηκε την ίδια μέρα από τον Μιχαήλ Σι- 
γάλα, Πολιτικό Μηχανικό, Διευθυντή της ιδίας ως άνω 
Υπηρεσίας. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/620/93/Σ.1272/ 

27.8.1993 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως, σε συνδυασμό με τις διατάξεις του από 28.6.1955 
Β.Δ. Περί εξαιρέσεως από της κατά το άρθρον 1 παρ. 1 
του Ν. 3200/1955 αρμοδιότητος των Νομαρχιών, αντικει¬ 
μένων τινών αρμοδιότητος του Υπουργού Οικονομικών», 


του Β.Δ. 704/1970 και του άρθρου 1 παρ. 5 του Π.Δ. 71/ 
1984, για μεταβίβαση αρμοδιοτήτων του Υπουργού Οικο¬ 
νομικών στους Νομάρχες στις περιφερειακές αρχές δια- 
νομαρχιακού επιπέδου, αποφασίζουμε: 

Επικυρώνουμε την από 19.3.1993 Έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, που καθόρισε τα όρια του αιγιαλού 
και της παραλίας στην περιοχή ΒΑΤΕΡΑ, Κοινότητας Βρί- 
σας, νήσου Λέσβου, Νομού Λέσβου και το από Οκτώβριο 
1992 Τοπογραφικό Διάγραμμα, (σε τρία Φύλλα), με κλί¬ 
μακα 1:500, του Χαραλάμπου Ε. Κρικλάνη, Τοπογράφου 
Μηχανικού, που ελέχθηκε την 10.3.1993 για την ακρίβεια 
της αποτύπωσης από την Άννα Αναγνώστου, Πολιτικό 
Μηχανικό, της Δ.Τ.Υ. Νομού Λέσβου και θεωρήθηυκε την 
ιδία μέρα από το Μιχαήλ Σιγάλα, Πολιτικό Μηχανικό, Διευ¬ 
θυντή της ιδίας ως άνω Υπηρεσίας, επί του οποίου η πιο 
πάνω Επιτροπή καθόρισε τα όρια του αιγιαλού, με κόκκινη 
συνεχή πολυγωνική γραμμή, στην περιοχή ΒΑΤΕΡΑ, Κοι¬ 
νότητας Βρίσας, νήσου Λέσβου, Νομού Λέσβου, ενδιαφε¬ 
ρόμενη η Κοινότητα Βρίσας και τα όρια της παραλίας, με 
συνεχή κίτρινη πολυγωνική γραμμή στην ίδια θέση. 

Η απόφαση αυτή, με την έκθεση της Επιτροπής και το 
διάγραμμα, να δημοσιευθούν στην Εφημερίδα της Κυβερ¬ 
νήσεως. 

Μυτιλήνη, 30 Νοεμβρίου 1993 

Ο Νομάρχης 
ΜΑΝΟΣ ΘΕΟΔΟΡΙΔΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας, δια τον καθορισμό το πρώτον, 
των ορίων του αιγιαλού και της παραλίας, στην περιοχή 
ΒΑΤΕΡΑ, Κοινότητας Βρίσας, νήσου Λέσβου, Νομού 
Λέσβου, ενδιαφερομένης της Κοινότητας Βρίσας. 

Στην Μυτιλήνη, την 19.3.1993, οι υπογεγραμμένοι: 

1. Σπυρίδων Καρδακάρης, Προϊστάμενος της Κτηματι¬ 
κής Υπηρεσίας Λέσβου, ως Πρόεδρος. 

2. Μιχαήλ Σιγάλας, Προϊστάμενος Δ.Τ.Υ. Ν. Λέσβου, ως 
μέλος και 

3. Νικόλαος Κολοντούρος, Πλωτάρχης Λ.Σ., νόμιμος 
αναπληρωτής του Λιμενάρχη Μυτιλήνης, ως μέλος, απο- 
τελούντες την Επιτροπή καθορισμού ορίων αιγιαλού, πα- 

ραλίας και θέσεων αμμοληψίας, δυνάμει των άρθρων 74 
και 75 του Π.Δ. 036/77, σε συνδυασμό με την κ.υ.α. 
0.208/181/26.4.82 (ΦΕΚ 214/26.4.82 τ.Β') των Υπουρ¬ 
γών Προεδρίας της Κυβερνήσεως και Οικονομικών και της 
4206/13.12.1990 απόφασης Νομάρχη Λέσβου, συγκλη- 
θεΐσα με την 1086/17.3.93 πρόσκληση του Προέδρου της 
μεταβήκαμε επί τόπου στην προαναφερόμενη περιοχή, 
την 19.3.1993. 

Λαβόντες υπόψη: 

α. Το με Α.Π. 1059/8.12.92 έγγραφο της Κοινότητες 
ΒρΙσας, με το οποίο ζητείται ο καθορισμός των ορίων του 
αιγιαλού και της παραλίας στην ανωτέρω περιοχή. 

β. Το υπό του Χαραλάμπους Κρικλάνη, Τοπογράφου 
Μηχανικού, συνταχθέν τον Οκτώβριο 1992, με κλίμακα 
1:1000, τοπογραφικό και υψομετρικό διάγραμμα (σε τρία 
φύλλα), ηλεγμένο από την Α. Αναγνώστου, Πολιτικό Μη¬ 
χανικό της Δ.Τ.Υ. Ν. Λέσβου την 10.3.93 και θεωρημένο 
την ίδια ημερομηνία από τον Προϊστάμενο της αυτής Υπη¬ 
ρεσίας, Μιχαήλ Σιγάλα, Πολιτικό Μηχανικό. 

γ. Τις διατάξεις του Α.Ν. 2344/40, όπως αυτός τροπο¬ 
ποιήθηκε και συμπληρώθηκε και τις διατάξεις του Ν. 
1337/83 και τις σχετικές προς τούτον Δ.3474/970 ΠΟΛ 
105/29.7.83 και Ν. 505/253 ΠΟΛ 69/30.3.84 διαταγές 
του Υπ. Οικονομικών. 

δ. Την εκ της επιτοπίου μεταβάσεως στην παραπάνω 
περιοχή, σχηματιοθείσα αντίληψη περί του πλάτους της 
βρεχομένης ζώνης της ξηρός και των λοιπών συναφών 
στοιχείων, ήτοι: 

I. Ότι η ακτή είναι επίπεδη και αμμώδης. 

II. Ότι οι άνεμοι είναι συνήθως νότιοι, η ένταση των 
οποίων δύναται να φθάσει τα 7-8 μποφώρ και το ύψος των 


κυμάτων περίπου τα 4-5 μέτρα, αποφασίζει: 

Καθορίζει επί του ως άνω τοπογραφικού διαγράμμα¬ 
τος: 

Α. Με συνεχή κόκκινη πολυγωνική γραμμή, την οριο- 
γραμμή του αιγιαλού, υπό στοιχεία 1, 2, 3..., 18, της 
οποίας οι κορυφές εξασφαλίζονται με σταθερά σημεία. 

Β. Με συνεχή κίτρινη πολυγωνική γραμμή, την οριο- 

γραμμή της παραλίας, υπό στοιχεία 1’, 2', 3'.18', της 

οποίας οι κορυφές εξασφαλίζονται ομοίως με σταθερά 
σημεία και έχει απόσταση 10 μέτρων από την οριογραμμή 
του αιγιαλού, επειδή δεν εξυπηρετούνται οι σκοποί που 
αναφέρονται στο άρθρ. 7 του ΑΝ. 2344/40. 

Γ. Τα σημεία 1 και 1' ταυτίζονται με τα σημεία Α και Α' 
του καθορισθέντος, με την 1604/5.6.90 (ΦΕΚ 313/ 
18.6.90 τ.Δ') Απόφαση Νομάρχη Λέσβου, αιγιαλού και πα¬ 
ραλίας και τα σημεία 18 και 18' με τα σημεία 1 και 1' του 
καθορισθέντος με την 485/15.2.91 (ΦΕΚ 102/8.3.91 
τ.Δ’) Απόφαση Νομάρχη Λέσβου, αιγιαλού και παραλίας 
αντίστοιχα. 

Δ. Η εξάρτηση έγινε από το κρατικό τριγωνομετρικό δί¬ 
κτυο. 

Ε. Υπάρχουν κτίσματα εντός της ζώνης της παραλίας, 
τα οποία δεν εξαιρούνται. 

ΣΤ. Δεν υπάρχουν ενδείξεις για παλαιό αιγιαλό. 

Η Επιτροπή 

Ο Πρόεδρος Τα μέλη 

ΣΠΥΡΟΣ θ. ΚΑΡΔΑΚΑΡΗΣ ΜΙΧΑΗΛ ΣΙΓΑΛΑΣ 

ΚΟΛΟΝΤΟΥΡΟΣ Ν. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

